Dobruca devletinä eni bakış

Dobruca devletinä eni bakış

Küçük ayın (fevral) 24-dä Moldovanın etnika arası ilişkileri bürosunda oldu prezentaţiya Bulgariyadan bilim adamın Doç. Dr. Georgi Atanasovun “DOBRUCANSKOTO DESPOTSTVO” kiyadına (istoriyada “obrucanskoto decpotstvo” biliner nicä gagauzların Dobruca devlet da).

Prezentaţiyada pay aldılar Bulgariyadan bilim adamnarı, Moldovada yaşayan gagauz hem bulgar bilim hem kultura insannarı, Bulgariya Respublikasının Moldovada büükeçisi h.b.

“DOBRUCANSKOTO DESPOTSTVO” kiyadın aftoru Georgi Atanasov, arheolog olarak hem arheologiya materiallarına dayanarak, kiyadında eni bakışlan hem eni faktlarlan bakêr bu konuya. Kiyat meraklı ondan da, ani temel materiallar bulgarca yazılıykana, bölümnerdän ana fikirlär angliyca hem rusça da verili.

Prezentaţiyada söz alannar çoyu urguladılar, ani kiyat açêr eni bir kapu Dobruca devletinin istoriyasına.Ertesi günü, Küçük ayın (fevral) 25-dä Moldovanın ULİM Universitetında gagauzların hem bulgarların istoriyasınnan ilgili bir bilim konferenţiyası oldu.

Kategoriya:Gagauz istoriyası
Kategoriya:İstoriya
Kategoriya:Gagauzlar